Μάικλ Ντάγκλας

Ο Μάικλ Κερκ Ντάγκλας () είναι Αμερικανός ηθοποιός και παραγωγός. Είναι γιος του γνωστού ηθοποιού Κερκ Ντάγκλας. Ο Μάικλ Ντάγκλας έχει κερδίσει δύο βραβεία Όσκαρ - ένα ως παραγωγός για την ταινία Στη Φωλιά του Κούκου, (Όσκαρ Καλύτερης Ταινίας) και ένα ως ηθοποιός στον πρωταγωνιστικό ρόλο του Γκόρντον Γκέκο στην ταινία Wall Street (Όσκαρ Α' Ανδρικού Ρόλου) - τέσσερις Χρυσές Σφαίρες και ένα Έμμυ. Έχει παίξει σε πολλές κινηματογραφικές ταινίες.

Βιογραφία
Ο Μάικλ Ντάγκλας γεννήθηκε στις 25 Σεπτεμβρίου του έτους 1944 στην πόλη του Νιου Μπράνσγουικ,στην πολιτεία του Νιου Τζέρσεϊ. Είναι ο μεγαλύτερος ηλικιακά από τους τέσσερις υιούς του Κερκ Ντάγκλας και της Νταϊάνας Ριλ. Έχει έναν μικρότερο αδερφό, τον Τζόελ Ντάγκλας και δύο ετεροθαλή αδέρφια.

Επαγγελματική Καριέρα
 Πρώτα Χρόνια 

Ο πρώτος του ρόλος στην τηλεόραση ήρθε το 1969 με την τηλεοπτική σειρά, παραγωγής CBS-TV, ονόματι "Το Πείραμα" (The Experiment) και ήταν η μόνη φορά όπου πιστώθηκε στους τίτλους ως  "M.K. Ντάγκλας". Μάικλ Ντάγκλας ξεκίνησε την κινηματογραφική του καριέρα στα τέλη της δεκαετίας του 1960 με αρχές της δεκαετίας του 1970, εμφανιζόμενος σε λιγότερο γνωστές ταινίες όπως Ζήτω ο Ήρωας και Summertree. Ο πρώτος του σημαντικός ρόλος ήρθε με την τηλεοπτική σειρά Οι Δρόμοι του Σαν Φρανσίσκο από το 1972 εώς το 1976, όπου πρωταγωνίστησε δίπλα στον Καρλ Μάλντεν. Ο ίδιος αργότερα είπε ότι ο Μάλντεν έγινε ένας "μέντοράς" του και κάποιος όπου "τον θαύμαζε και τον αγαπούσε βαθιά μέσα του".

Το 1975, έλαβε από τον πατέρα του Κερκ Ντάγκλας τα δικαιώματα του βιβλίου Στη Φωλιά του Κούκου. Ο ίδιος κατέληξε να παραγάγει την ταινία Στη Φωλιά του Κούκου, η οποία ήταν μια προσαρμογή του μυθιστορήματος μαζί με τον Σάουλ Ζάεντζ. Ο Κιρκ Ντάγκλας ήλπιζε ότι εκείνος αυτοπροσώπως θα υποδυόνταν τον Μακμάρφι, ωστόσο ο Μάικλ έκρινε ότι δεν είναι κατάλληλος για τον ρόλο αυτόν λόγω ηλικίας και έτσι τον υποδύθηκε τελικά ο ρόλος κατέληξε στον Τζακ Νίκολσον, ο οποίος κέρδισε βραβείο Όσκαρ Α΄ Ανδρικού Ρόλου. Ο Μάικλ Ντάγκλας κέρδισε βραβείο Όσκαρ Καλύτερης Ταινίας για την παραγωγή της ταινίας.

Επιτυχία στο Χόλιγουντ
Η καριέρα του απογειώθηκε επαγγελματικά όταν παρήγαγε και πρωταγωνίστησε στην ρομαντική-δραματική-κωμική ταινία Κυνηγώντας το Πράσινο Διαμάντι. Η ταινία αυτή ήταν μια εισπρακτική επιτυχία.

Από εκεί και μετά, άρχισαν οι συμμετοχές του σε διάφορες γνωστές ταινίες. Το 1987 ο ίδιος έπαιξε στην ταινία θρίλερ Ολέθρια σχέση (Fatal Attraction) με την Γκλεν Κλόουζ. Επίσης το ίδιο έτος υποδύθηκε τον Γκόρντον Γκέκο στην ταινία Wall Street του Όλιβερ Στόουν, για την οποία κέρδισε Βραβείο Όσκαρ Α΄ Ανδρικού Ρόλου. Επανέλαβε τον ρόλο του στην συνέχεια της ταινίας ονόματι Γουόλ Στριτ: Το χρήμα ποτέ δεν πεθαίνει, και πάλι σε σκηνοθεσία Όλιβερ Στόουν.

Το 1992 έπαιξε στην ταινία Βασικό ένστικτο, μαζί με την Σάρον Στόουν. Η ταινία ήταν μια εισπρακτική επιτυχία στα Box Office, άλλα έλαβε μικτές κριτικές, κυρίως λόγω της αμφισεξουαλικότητας και του σεξισμού γενικά. Μεταξύ των ετών 1992 και 2000 έπαιξε σε πολλές γνωστές ταινίες, όπως στην ταινία Ο έρωτας του προέδρου, στην ταινία του 1998 Ένας Τέλειος Φόνος κ.λ.π.

Το 2000 πρωταγωνίστησε στην επιτυχημένη κριτικά ταινία του Στίβεν Σόντερμπεργκ το Traffic, δίπλα στον Μπενίσιο Ντελ Τόρο και στην μελλοντική τότε σύζυγό του, την Κάθριν Ζέτα Τζόουνς. Προτάθηκε για μια Χρυσή Σφαίρα και για άλλα διάφορα βραβεία από τους κριτικούς.

Προσωπική Ζωή
Τον Μαρτίο του 1977,ο Μάικλ Ντάγκλας παντρεύτηκε την 19 ετών τότε ηθοποιό, ονόματι Ντιάντρα Λούκερ."Ten Most Expensive Divorce Settlements in Hollywood" , 6 May 2009''People Magazine . People.com (1995-07-10). Retrieved on 2012-05-04. Έχουν έναν υιό, τον Κάμερον, ο οποίος γεννήθηκε το 1978. Το 1995, η Ντιάντρα Λούκερ ζήτησε διαζύγιο και χώρισαν. Η Ντιάντρα Λούκερ πήρε 45 εκατομμύρια $ (δολάρια) από το διαζύγιο.10 Most Expensive Celebrity Divorces, ''Forbers.com'', 12 April 2007. Forbes.com (2002-05-22). Retrieved on 2012-05-04.

Από τον Μάρτιο του 1999, ο ίδιος σύναψε σχέση με την Κάθριν Ζέτα-Τζόουνς. Παντρεύτηκαν στις 18 Νοεμβρίου 2000. Μαζί έχουν αποκτήσει δύο τέκνα, έναν υιό και μια θυγατέρα. Κατά το έτος 2013, είχε αναφερθεί ότι ο Μάικλ Ντάγκλας και η Κάθριν Ζέτα-Τζόουνς ζούσαν ξεχωριστά, άλλα κανείς από τους δυο δεν είχε κάνει αίτηση διαζυγίου. Ωστόσο, αργότερα την 1η Νοεμβρίου αναφέρθηκε ότι οι δυο τους επανενώθηκαν και ότι άρχισαν και πάλι να ζουν μαζί.

Φιλμογραφία
Ως Ηθοποιός
 Έτος Τίτλος Ρόλος Σημειώσεις 1966 Πετάξτε μια Μεγάλη Σκιά Οδηγός Τζιπ 1969 Χαίρε Ήρωα Καρλ Ντίξον 1970Ο Ανταμ στις 06.00 Μ.Μ. Άνταμ Γκαίνς 1972 Ο Ναπολέων και η Σαμάνθα Ντάνυ 1978 Κόμα Δρ. Μάρκ Μπέλοους1979Το σύνδρομο της ΚίναςΡίτσαρντ ΆνταμςΕπίσης και παραγωγός1980 Και Τώρα...η Σειρά μου Μπεν Λεγουίν 1983 Η Νύχτα των Δικαστών Στίβεν Χάρντιν 1984 Κυνηγώντας το πράσινο διαμάντι Τζακ Κόλτον Επίσης και παραγωγός 1985Η Γραμμή του Χορού Ζακ Το διαμάντι του Νείλου Τζακ Κόλτον Επίσης και παραγωγός 1987Ολέθρια σχέσηΝταν ΚαλλάνγκερWall StreetΓκόρντον Γκέκο 1989Καυτή Βροχή Νίκ Κόνκλιν1989Ο πόλεμος των ΡόουζΌλιβερ Ρόουζ 1992 Βασικό ένστικτο Νικ Κάραν 1994 Αποκαλύψεις Τομ Σάντερς 1995 Ο Αμερικανός Πρόεδρος Πρόεδρος Άντριου Σερπφιντ 1997 Το ΠαιχνίδιΝίκολας Βαν Όρτον 1998 Ένας τέλειος φόνοςΣτίβεν Τεΐλορ2000Τρομερά Παιδιά Καθηγητής Γκράντυ Τριπ TrafficΡόμπερτ Γουεϊκεφιλντ2001 Εύφλεκτο Θηλυκό Κύριος ΜπουρμεΐστερΕπίσης και παραγωγός2006 Σε Επιφυλακή Πίτερ ΓκάρισονΕπίσης και παραγωγός2007Βασιλιάς της ΚαλιφόρνιαΤσάρλι2009 Φαντάσματα του ΠαρελθόντοςΓουέιν Φίλντ 2010 Wall Street: Το χρήμα ποτέ δεν πεθαίνειΓκόρντον Γκέκο 2011 Η Τιμωρός Άλεξ Κοπλέντζ 2013Behind the Candelabra Λίμπεραζ 2015Ant-ManΧένρυ Πιμ2018Ο Ant-Man aκαι η ΣφήκαΧένρυ Πιμ

Ως Παραγωγός
 Έτος Τίτλος Σκηνοθέτης Σημειώσεις 1975 Στη Φωλιά του Κούκου Μίλος Φόρμαν 1993Made in America Ρίτσαρντ Μπέντζαμιν1997Αδίστακτα Πρόσωπα Τζον Γού

Παραπομπές

Εξωτερικοί σύνδεσμοι

 Ο  
 Ο Μάικλ Ντάγκλας, σελίδα στον ιστότοπο Cine.gr 

Κατηγορία:Αμερικανοί παραγωγοί ταινιών
Κατηγορία:Ηθοποιοί-επέκταση
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βρετανοί γαλλικής καταγωγής
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Παραγωγοί που κέρδισαν Όσκαρ Καλύτερης Ταινίας
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)